# Brian Kennedy

### Wikipedia

Brian Edward Patrick Kennedy (s. 12. lokakuuta 1966, Falls Road, Belfast, Pohjois-Irlanti) on irlantilainen laulaja, laulunkirjoittaja ja kirjailija.

## [muokkaa] Ura

- Brian Kennedy tuli tunnetuksi Van Morrisonin taustalaulajana 90-luvun alkupuolella. Hän esiintyi useissa konserteissa ja monilla levytyksillä kuuden vuoden ajan.
- Yksi tunnetuimpia faneja on entinen Yhdysvaltain presidentti Bill Clinton, jolle Brian Kennedy on pitänyt useita yksityiskonsertteja.
- Vuonna 2000 hän otti vastaan roolin Broadwaylla Riverdance-musikaalin päälaulajana ja muutti siksi aikaa New Yorkkiin.
- Hän esitti alkuperäisen version kappaleesta You Raise Me Up Secret Gardenin kanssa vuonna 2001. Laulusta on sittemmin tehty ainakin 125 versiota ympäri maailmaa eri kielillä. Sen ovat esittäneet mm. Josh Groban ja Westlife.
- Hän lauloi kyseisen kappaleen legendaarisen jalkapalloilijan, George Bestin, hautajaisissa marraskuussa 2005. Se julkaistiin joulukuussa nimellä George Best: A Tribute ja saavutti nelossijan Britannian listalla.
- Brian Kennedy valittiin Irlannin edustajaksi vuoden 2006 Euroviisuihin. Edustuskappaleeksi valittiin yleisöäänestyksellä hänen oma kappaleensa, Every Song Is A Cry For Love. Hänen esiintymisensä semi-finaalissa oli koko kilpailun tuhannes esitys. Finaalissa hän sijoittui lopulta kymmenenneksi 93 pisteellä ja takasi Irlannille finaalipaikan myös seuraavana vuonna.
- Hän on julkaissut kaksi kirjaa, jotka perustuvat osittain hänen nuoruuteensa. Hyvät arvostelut saaneet kirjat kertovat nuoresta Fergal Flynnista, joka kasvaa Belfastissa kamppaillen seksuaalisuutensa kanssa ja vähitellen löytää upean lauluäänensä. Brian Kennedy kirjoittaa parhaillaan viimeistä osaa kolmiosaiseen sarjaan.
- Kennedy on kertonut olevansa homoseksuaali.

## [muokkaa] Albumit

- The Great War Of Words (1990)
- A Better Man (1996)
- Now That I Know What I Want (1999)
- Get On With Your Short Life (2000 Irlannissa, 2001 Britanniassa)
- On Song (2003)
- Live In Belfast (2004)
- On Song 2 - Red Sails Into The Sunset (2005)
- Homebird (2006)

## [muokkaa] Singlet

Kappale | Julkaistu kk/vvvv
--- | ---
"Captured" | 02/1990
"Hollow" | 04/1990
"Believe It" | 10/1990
"A Better Man" | 06/1996
"Life, Love And Happiness" | 09/1996
"Put The Message In The Box" | 03/1997
"These Days" (feat.Ronan Keating) | 09/1999
"Playin' With My Heart" | 12/1999
"Get On With Your Short Life" | 09/2001
"Only Love Can Break Your Heart" / "So What If It Rains" | 09/2002
"George Best - A Tribute" | 12/2005
"Every Song Is A Cry For Love" | 04/2006

## [muokkaa] Kirjat ja novellit

- John McAllister & Frank Sewell (2002): Breaking The Skin, Black Mountain Press. ISBN 0-9537570-1-3 (irlantilaisia novelleja, joista kaksi Brian Kennedyn kirjoittamia)
- Brian Kennedy (2004): Arrival Of Fergal Flynn, Hodder. ISBN 0340832304
- Brian Kennedy (2005): Roman Song, Hodder. ISBN 0340832320

## [muokkaa] Katso myös

- Luettelo kirjailijoista
- Luettelo tunnetuista homoseksuaaleista

## [muokkaa] Aiheesta muualla

- Viralliset sivut
- Epävirallinen keskustelufoorumi

Haettu osoitteesta http://fi.wikipedia.org../../../b/r/i/Brian_Kennedy_4f78.html

Luokat: Irlantilaiset kirjailijat | Irlantilaiset muusikot | Pohjoisirlantilaiset henkilöt | Irlannin euroviisuedustajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Nederlands
- Română
- Svenska